कूड़े में मिलीं गीता जयंती समारोह की मैगजीन, जांच के दिए आदेश
पूरेप्रदेश में 19 से 21 दिसंबर तक मनाए गए राज्यस्तरीय गीता जयंती समारोह की मैगजीन (प्रचार सामग्री) कूड़े के ढेर में मिलने का बड़ा मामला सामने आया है। श्रीकृष्ण की तस्वीर छपी यह प्रचार सामग्री लोगों में बांटी जानी थी। इसका खुलासा शुक्रवार को सेक्टर-12 स्थित हुडा कनवेंशन सेंटर में आयोजित सुशासन दिवस पर हुआ। यह माजरा खुद केंद्रीय राज्यमंत्री कृष्णपाल गुर्जर मुख्य संसदीय सचिव सीमा त्रिखा समेत अन्य नेताओं ने देखा। दोनों बड़े नेताओं ने कूड़े के ढेर से गीता जयंती की मैगजीन उठाईं और मामले की उच्च स्तर पर जांच के आदेश दिए। अब इस मामले में लापरवाही बरतने वाले अधिकारियों पर गाज गिरने की संभावना है। बता दें प्रदेश में पहली बार सभी जिलों में तीन दिवसीय गीता जयंती कार्यक्रम बड़े स्तर पर मनाया गया था।
क्याहै मैगजीन में
राज्यस्तरीयगीता जयंती समारोह के लिए फरीदाबाद जिले में 5 हजार से अधिक मैगजीन आई थीं। इनमें गीता सार के अलावा कार्यक्रम का शेड्यूल, राज्यपाल मुख्यमंत्री का संदेश भी है। इसके अलावा धर्मनगरी कुरूक्षेत्र के बारे में विस्तार से जानकारी दी गई है। राज्यस्तरीय कार्यक्रम को मनाने के उद्देश्य के बारे में भी विस्तार से जानकारी दी गई है। यह प्रचार सामग्री कार्यक्रम में आए लोगों में बांटी जानी थी ताकि गीता जयंती का प्रचार प्रसार अधिक हो सके। ये मैगजीन बड़े डिब्बों में पैक होकर आई थीं। ये शुक्रवार को कूड़े के ढेर में पड़ी मिली। जहां ये मैगजीन पड़ी थीं वहां खाली बोतलें प्लास्टिक के गिलास पड़े थे।
फरीदाबाद. गीताउत्सव की प्रचार सामग्री को देखते केंद्रीय राज्य मंत्री
मुख्य संसदीय सचिव सीमा त्रिखा
फरीदाबाद. हुड्डाके कन्वेंशन हाल के कूड़े में पड़ी गीता जयंती की प्रचार सामग्री।
^यह मामला गंभीर है। गीता जयंती समारोह राज्यस्तरीय था। इस तरह मैगजीनों के कूड़े के ढेर में होना बड़ी बात है। मुझे पता लगा है कि उस दिन जिला लोक संपर्क विभाग के अधिकारियों द्वारा मैगजीन बांटी जानी थी। लेकिन ये क्यों नहीं बांटी गईं। इस बारे में उनसे जवाब मांगा है। इसमें जिस अधिकारी की लापरवाही होगी, उसके खिलाफ सख्त कार्रवाई होगी। -सीमात्रिखा, मुख्य संसदीय सचिव, हरियाणा सरकार।
^गीता जयंती पर आई मैगजीनों को लोगों को बांट दिया था, कुछ लोग मैगजीन अपने साथ ले गए। जबकि कुछ लोग पढ़ने के बाद वहीं पर छोड़कर चले गए। जिन्हें बाद में सफाई कर्मियों ने कूड़े के ढेर में फेंक दिया होगा। -देवेंद्रशर्मा, डीपीआरओ
^हां मैंने कूड़े के ढेर में मैगजीनों को पड़े देखा है। मैं इसकी जांच कराऊंगा। यह राज्यस्तरीय कार्यक्रम था। इसमें लापरवाही बर्दाश्त के बाहर है। जो भी जिम्मेदार होगा उस पर कार्रवाई की जाएगी। -कृष्णपालगुर्जर, केंद्रीय राज्यमंत्री, भारत सरकार।
महीनेभर से चली थीं तैयारियां
19से 21 दिसंबर के बीच तीन दिवसीय गीता जयंती महोत्सव सेक्टर-12 स्थित हुडा कन्वेंशन सेंटर परिसर में मनाया गया। 19 से 21 दिसंबर तक चलने वाले इस महोत्सव की तैयारियों को लेकर प्रदेश सरकार काफी गंभीर थी और जिला स्तर पर डीसी की अध्यक्षता में कार्यक्रम का संचालन करने के आदेश दिए गए थे। इसके लिए लाखों रुपए का बजट सरकार ने अलॉट किया था। इस कार्यक्रम के लिए हजारों मैगजीन छपवाई गई थीं ताकि इस बारे में अधिक से अधिक लोगों को पता चल सके। गीता महोत्सव में लगभग एक दर्जन सहयोगी धार्मिक, आध्यात्मिक एवं समाजसेवी संगठनों के प्रतिनिधि भी उपस्थित थे।
hin_Deva hin_Deva awa_Deva hin_Deva awa_Deva mai_Deva awa_Deva hin_Deva hin_Deva hin_Deva hin_Deva hin_Deva